Η αυτοφυής χλωρίδα του Βαλκανικού Βοτανικού Κήπου Κρουσίων
Creators: name: Παρίντα, Δήμητρα Νικολάου
Publisher: name: Aristotle University of Thessaloniki
Year: 2017
Subjects: Χλωριδικός κατάλογος
Βαλκανικός Βοτανικός Κήπος Κρουσίων
Δρυοδάσος
Floristic catalogue
Balkan Botanic Garden of Krousia
Oak forest

description: Ο Βαλκανικός Βοτανικός Κήπος Κρουσίων (ΒΒΚΚ) βρίσκεται στην Οροσειρά Κρουσίων και συγκεκριμένα στο όρος Μαυροβούνι σε μέσο υψόμετρο 600m. Η μισή περίπου έκταση του ΒΒΚΚ (16 εκτάρια) καλύπτεται από φυσικό δάσος δρυός και αφιερώνεται στην in situ διατήρηση αυτοφυών ειδών της τοπικής χλωρίδας, ενώ η υπόλοιπη αποτελείται από διαμορφωμένους χώρους και αφιερώνεται στην διατήρηση και παρουσίαση αυτοφυών ειδών της υπόλοιπης Ελλάδας και των Βαλκανίων. Οι μέχρι τώρα ερευνητικές προσπάθειες αφορούν την καταγραφή και τεκμηρίωση των taxa που εισάγονται και διατηρούνται στο ΒΒΚΚ. Η παρούσα μεταπτυχιακή διπλωματική εργασία στοχεύει στην καταγραφή της χλωρίδας του φυσικού δρυοδάσους του ΒΒΚΚ, την δημιουργία χλωριδικού καταλόγου, την μελέτη της χλωριδικής σύνθεσης 20 δειγματοληπτικών επιφανειών αλλά και την μέτρηση της σχετικής αφθονίας αυτών με την κλίμακα DAFOR έτσι ώστε να είναι εφικτή η παρακολούθηση των μεταβολών της τοπικής χλωρίδας στο χρόνο. Ένας ακόμα βασικός σκοπός της εργασίας αυτής είναι ο εντοπισμός βαλκανικών, ελληνικών ενδημικών taxa, καθώς και taxa που χρήζουν προστασίας καθώς περιλαμβάνονται σε διεθνείς και εθνικές συνθήκες. Σε 20 δειγματοληπτικές επιφάνειες του ΒΒΚΚ καταγράφηκαν συνολικά 134 taxa, που ανήκουν σε 48 οικογένειες Πτεριδοφύτων και Σπερματοφύτων. Το 45,6% του συνόλου των taxa κατανέμεται σε έξι κύριες οικογένειες πλουσιότερες εκ των οποίων είναι οι Asteraceae και Fabaceae. Επικρατέστερη βιοτική μορφή είναι τα Ημικρυπτόφυτα (41%), ενώ όσον αφορά τις χωρολογικές κατηγορίες επικρατούν τα Ευρωπαϊκά - ΝΔ Ασιατικά taxa (28%) και τα βαλκανικά taxa συμμετέχουν με ποσοστό 13,4%. Ο αριθμός των taxa που καταγράφηκαν στις επιφάνειες δειγματοληψίας κυμαίνεται από 26 έως 57 taxa. Τέσσερα taxa απαντούν σε όλες τις δειγματοληπτικές, ενώ 24 taxa απαντούν σε μόνο μία δειγματοληπτική επιφάνεια. Εντοπίστηκαν 21 taxa που χρήζουν προστασίας σε εθνικό ή διεθνές επίπεδο, μεταξύ των οποίων ένα είδος ενδημικό της Ελλάδας και 6 taxa της οικογένειας Orchidaceae
description: The Balkan Botanic Garden of Krousia (BBGK) is located in Krousia Mountain Range, Mount Mavrovouni at an altitude of 600m. Half of the total area the BBGK covers (16ha) is a natural oak forest, dedicated to the in situ conservation of native plants, while the other half consists of ornamental gardens where species from other prefectures of Greece and the Balkans are being conserved and displayed. The so far research efforts are dealling with the recording of plant taxa that are being conserved in the landscaped area of the BBGK. The present study aims to record the native flora of the natural oak forest of BBGK, to create a floristic catalogue, to research the floristic composition of 20 sampling plots and record the relative abundance of taxa in each one of them using the DAFOR scale in order to allow the monitoring of native flora through time. This study aims also to detect the Balkan endemic taxa, the Greek endemics, as well as the taxa of conservation interest that are included in national or global conventions. Within 20 sampling plots, 134 taxa were recorded and classified in 48 families of Pteridophytes and Spermatophytes. The 45.6% of the recorded taxa belong to six main families, the richest among them are Asteraceae and Fabaceae. The dominating life form category is Hemicryptophytes (41%). As for the chorological groups, 28% of taxa are classified as European – SW Asian, while Balkanic taxa participate with a proportion of 13.4%. The number of taxa in each sampling plot varies from 26 to 57. Four taxa occur in all sampling plots, whereas 24 taxa occur only in one plot. Twenty-one of the taxa which were found in the BBGK’s natural oak forest are of conservation interest at a national or global scale. Among them, one is Geek endemic and six are members of the family of Orchidaceae.